
MARELE PRET AL 
CRUCII 


Povestirea spune că, după înfrângerea 
dezastruoasă de la Waterloo, Napoleon s-a 
întâlnit cu unii din generalii săi de frunte ca 
să analizeze defectele strategiilor de luptă. În 
timpul discuțiilor lor, generalul, mic de statură, 
a arătat pe harta colorată din fața lor către 
Anglia şi a spus cu amărăciune: „Cu excepția 
acelei pete roşii, aş fi stăpânul lumii.” Satana 
ar putea spune acelaşi lucru astăzi şi să arate 
către o cruce pe un deal, în afara zidurilor 
vechiului Ierusalim. Nu sunteți recunoscători 
pentru acea pată roşie a Calvarului care a 
salvat această lume de sub stăpânirea marelui 
nostru duşman? 

Acela a fost locul, timpul şi lupta care a 
hotărât destinul planetei pământ. De atunci 
încoace, Satana este un duşman înfrânt. Acolo 
a fost Waterloo al său, unde a suferit o 

înfrângere decisivă, din care nu-şi va reveni 
niciodată pe deplin. 

Cât de puţini dintre noi înțeleg adevărata 
însemnătate a suferinței şi morții lui Hristos 
pe acea cruce! Noi avem doar o înțelegere 
slabă a conflictului prin care a trecut El şi a 
morții pline de agonie pe care a gustat-o. 
Dacă ochii nostri ar fi deschişi ca să prindem 
adevărata semnificaţie a jertfei Sale, n-ar mai 
exista nefericita cooperare cu Satana. 
Slăbiciunea noastră s-ar transforma în curaj 
şi în biruintä. 

Scriitorii Bibliei s-au străduit să explice, 
în limbaj omenesc, întruparea tainică şi 
moartea ispăşitoare a Fiului lui Dumnezeu. 
Adeseori plângem sub puterea mărturiei lor 
inspirate. Noi primim licăriri care uimesc 
mintea noastră si totuşi rămânem numai la 
suprafața unui subiect care va continua să se 
desfăşoare de-a lungul întregii vegnicii. 

Pavel a scris: „Să aveți in voi gândul acesta 
care era şi în Hristos Isus: El, măcar că avea 
chipul lui Dumnezeu, totuşi n-a crezut ca un 
lucru de apucat să fie deopotrivă cu 
Dumnezeu, ci S-a dezbrăcat pe sine Însuşi şi 
a luat un chip de rob făcându-Se asemenea 
oamenilor. La înfăţişare a fost găsit ca un om. 

S-a smerit şi S-a făcut ascultător până la 
moarte şi încă moarte de cruce.” Filipeni 2:5-8. 
Aceste cuvinte sublime descriu coborârea lui 
Isus, de bunăvoie, de la tron la iesle şi apoi la 
cruce. 


De la cel mai înălțat la cel mai de jos! 


Nu există nici o ilustrație, în vastul întins 
al timpului şi spațiului, care să poată descrie 
în mod corespunzător ceea ce a făcut Isus. 
Noi încercăm uneori să fabricăm circumstanțe 
imaginare pentru a exprima ideea jertfei Lui. 
Este descrisă o haită de câini sălbatici, bolnavi 
şi plini de multe cicatrici şi răni deschise. Este 
acceptată ideea că dacă o ființă omenească 
s-ar supune să devină unul dintre câini, întreaga 
haită ar putea fi salvată de la moarte iminentă. 
S-ar putea găsi cineva care să-şi lase la o parte 
starea omenească şi să sufere insulta de 
nedescris de a se transforma într-un câine? 
Deși s-ar putea să sune dramatic, aceasta este 
doaro ilustrație slabă a umilirii Fiului divin al 
lui Dumnezeu. Noi nu putem pricepe slava și 
poziţia de care S-a despărțit El când S-a golit 
de Sine şi a venit în familia condamnată şi 
muribundă a lui Adam. 

De aceea este atât de greu pentru creştini 
să înțeleagă ispăşirea. De ce atât de mulți 
tratează cu indiferență evenimentele crucii? 
Sigur, este din cauză că ei nu înțeleg ce L-a 
costat pe Fiul lui Dumnezeu mântuirea lor. 
Numai atunci când ştim prețul unui lucru 
începem să-l apreciem. Noi pretuim cel mai 
mult lucrul care cere cea mai mare investiție. 

Noi toți am întâlnit oameni care arată o 
indiferență de neînțeles fata de sacrificiul lui 
Hristos. La încheierea uneia din cruciadele 
mele am vizitat un om de afaceri care a 
participat în fiecare seară, dar nu a făcut nici 
un angajament. Noi am dezvoltat o prietenie 
caldă de-a lungul seriei de patru săptămâni, 
aşa că am avut îndrăzneala să-l întreb de ce 
nu a luat nici o hotărâre pentru Hristos. 
Răspunsul său vag mi-a arătat că el nu avea 
o înțelegere a seriozitatii acceptării darului 
mântuirii. El n-a răspuns niciodată în nici un 
fel la Evanghelie şi, la întrebările mele blânde, 
a mărturisit că nu avea nici o asigurare că era 
mântutit. În cele din urmă l-am întrebat di- 
rect: „Sam, tu vrei să spui că dacă ai muri în 
noaptea aceasta nu ai speranța vieții veşnice?” 
Ela răspuns: „Nu. Niciodată nu am făcut nici 
un fel de mărturisire de credință.” 

Şocat de evidenta lui nepăsare mi-am 
adunat curajul să-l întreb: ,,Sam, să 
presupunem că mâine dimineaţă ai putea lua 
de la banca ta zece mii de dolari în schimbul 
unei hârtii conținând semnăturile a zece 
oameni din oraşul acesta. Ai vrea să umbli cu 
maşina prin oraş în seara aceasta şi să aduni 
acele semnături?” El a răspuns: „Bineînţeles 
că aş vrea.” 

„Ai risca în vreun fel pierderea uneia din 
acele semnături pe hârtie?” - am întrebat eu. 
„Categoric, nu! Eu recunosc un lucru bun 
atunci când îl văd.” - a răspuns Sam. 

Adevărul este că Sam nu a recunoscut 
un lucru bun când l-a văzut, iar eu m-am 
simţit constrâns să i-o spun în felul cel 
mai blând pe care spiritul meu ofensat îl 
putea produce. Am spus: „Sam, tu nu ai 
vrea să risti câtusi de putin pierderea a 
zece mii de dolari până mâine dimineață, 
totuşi ai afirmat că risti pierderea vieții 
veșnice dacă ai muri în noaptea aceasta. 
Tu pretuiesti mai mult banii decât viata 
veşnică. Evaluările tale sunt greşite. Tu 
nu ai nici cea mai slabă ideea despre 
costul pentru asigurarea mântuirii tale, 
altfel nu ai evalua-o cu atâta uşurătate. 

Era uşor de văzut de ce prietenul meu era 
atât de indiferent față de crucea lui Hristos. 
Deşi a fost în preajma creştinilor toată viata 
şi a auzit sute de predici, el susținea punctul 
de vedere tipic: moartea lui Isus a fost o 
moarte de martir. Pur şi simplu nu este 
adevărat că El a murit la fel ca şi alte mii de 
oameni care au fost rastigniti pe cruci în jurul 
zidurilor Ierusalimului. Nu poate exista 
comparaţie. Hristos nu a murit din cauza 
cuielor, a sulitei sau a abuzului fizic. Oricât de 
multe ar fi fost loviturile şi durerea, ele nu ar 
fi putut produce agoniile crucii. Si alții au 
îndurat aceeaşi tortură a trupului, dar nici unul 
nu a murit din aceleaşi cauze care au luat viața 
Fiului lui Dumnezeu. Moartea Lui a fost 
diferită. În ce fel? 

Ce fel de moarte a suferit El? Biblia spune 
că „prin harul lui Dumnezeu, El să guste 
moartea pentru toți.” Evrei 2:9. Gândiţi-vă la 
aceasta pentru o clipă. El a murit moartea mea, 
a voastră şi a fiecărei persoane. Cum se poate 
aşa ceva? Noi nu vom avea de suferit 
experiența morții la sfârşitul zilelor noastre? 
Ba da. $i în aceasta constă taina și minunea 
faptului că El a murit pentru noi. El nu a luat 
locul nostru trecând prin prima moarte. El a 

gustat moartea a doua pentru fiecare suflet 
care a fost născut vreodată. 


Hristos a murit moartea a doua 


Este foarte important să facem deosebire 
între prima şi a doua moarte. Numai atunci 
vom fi în stare să înțelegem de ce Dumnezeu 
Tatăl Şi-a întors fata de la Fiul Său pe cruce. 
Îngerilor nu li s-a îngăduit să-l slujească. Isus 
trebuia să fie tratat ca şi cum ar fi fost vinovat 
de orice păcat teribil care a fost comis 
vreodată. Sub acea povară de condamnare şi 
vină, El a transpirat picături mari de sânge şi 
a căzut leşinat la pământ, în grădină. Pe dealul 
Golgotei, lepădat de la prezența aprobatoare 
a Tatălui Său, El a strigat în suferință: 

„Dumnezeul Meu, Dumnezeul Meu, pentru 
ce M-ai părăsit?” Matei 27:46. 

incepeti să vedeţi ceea ce Sam a trecut cu 
vederea? El nu a priceput suferința reală a 
crucii şi, prin urmare, nu a avut o înțelegere 
adevărată a prețului mântuirii. Vom încerca 
să expunem unele din acele „costuri ascunse” 
pe care Sam nu le-a recunoscut şi pe care 
multi astăzi nu le evaluează cum se cuvine. 

Pavel a scris: „De aceea, după cum printr-un 
singur om a intrat păcatul în lume şi prin păcat 

a intrat moartea şi astfel moartea a trecut 
asupra tuturor oamenilor, din pricină că toți 
au päcätuit. . . „Romani 5:12. Câteva întrebări 
fundamentale se ridică cu privire la aceste 
cuvinte ale lui Pavel. Dacă numai un om a 
päcätuit, de ce toți trebuia să moară? Trebuie 
oamenii să plătească pentru păcatele altora? 
Când Adam era în grădina Eden, el reprezenta 
orice persoană care avea să se nască vreodată. 
În calitate de cap al omenirii, Adam a stat 
înaintea lui Dumnezeu ca şi când el era fiecare 
om. Noi eram acolo, reprezentaţi prin genele 
şi cromozomii care mai târziu au produs 
tiparul ereditar al copiilor lui Adam. Ca partasi 
ai trupului şi minții sale, toți descendenții lui 
aveau să fie afectaţi de ceea ce-l afecta pe el. 
El este părintele nostru şi există legi ale 
eredității care reproduc tiparul genetic din 
generație în generaţie. 

Ce s-a întâmplat cu Adam şi i-a afectat, 
de asemenea, si pe copiii lui? Dumnezeu l-a 
aşezat, de probă, în acel paradis originar. Testul 
a fost simplu si direct: ascultă gi trăieşti, nu 
asculta şi mori. Ne amintim foarte bine istoria 
pomului din mijlocul grădinii. Dumnezeu a 
spus: „In ziua in care veţi mânca din el, veți 
muri negresit.” Genesa 2:17. Existenţa lui 

continuă în grădina Eden depindea de 
ascultare. Viitorul fericit al lui Adam era 
condiționat de menținerea la distanță de pomul 
interzis, dar el nu a îndeplinit condiţia. 

Nu fuseseră luate măsuri pentru 
înlăturarea sau uşurarea pedepsei. Problema 
era foarte clară: ascultă şi trăieşti, nu asculta 
şi mori. La vârsta de 930 de ani, sentința a 
fost aplicată pe deplin, iar Adam a murit şi a 
fost îngropat. 

Toţi copiii lui Adam s-au născut după 
natura lui şi au fost stricati prin păcat. Ei 
puteau să moştenească numai ceea ce avea 
tatăl lor să le dea, aşa că s-au născut cu o 
natură păcătoasă şi căzută. Observati, vă rog, 
că ei nu au moştenit vina tatălui lor, ci numai 
natura lui slabă şi iubitoare de păcat. Nu există 
păcat originar, în sensul că urmaşii lui Adam 
erau răspunzători pentru păcatul lui. Este 
adevărat că ei erau supuşi morții ca şi Adam, 
dar moartea lor nu era pedeapsa pentru păcatul 
lui Adam. Ei au murit pentru că au primit o 
natură muritoare prin legile eredității. Moartea 
lor era rezultatul constituției degenerate pe 
care Adam a transmis-o urmaşilor lui. Numai . 
moartea lui Adam era pedeapsa pentru păcatul 
lui. 


10 MARELE PRET AL CRUCII 


Din momentul in care päcatul a devenit 
un fapt precis, fiecare ființă omenească ce ar 
fi trăit a devenit supusă primei morti. De fapt, 
dacă Dumnezeu nu ar fi intervenit, aceasta ar 
fi fost o moarte veşnică. Timpul de probă al 
lui Adam s-a încheiat când el a păcătuit. Acea 
primă ofertă de viață era sfârşită. El a pierdut 
dreptul la orice speranță de viață în condițiile 
propuse de Dumnezeu. Acum numai moartea 
îl aştepta - o moarte disperată şi finală. Dacă 
Dumnezeu n-ar fi făcut nimic, aşa s-ar fi 
încheiat istoria lui Adam şi a tuturor 
descendenților lui. 


Un al doilea timp de probă asigurat 


Imediat după ce a păcătuit Adam şi înainte 
ca sentința să fie executată pe deplin, 
Dumnezeu a prezentat un plan de mântuire 
prin sămânța femeii şi i-a dat lui Adam un 
nou timp de probă. (Genesa 3:15). Acest al 
doilea timp de probă era condiționat de 
acceptarea unui Mântuitor care avea să ia 
pedeapsa omului prin moartea Sa înlocuitoare. 
O speranță nouă a fost pusă înaintea lui Adam 
şi a tuturor urmaşilor lui prin acest al doilea 
aranjament, dar nu a schimbat consecinţele 
căderii la primul test. 

Acest lucru ne aduce o întrebare foarte 
importantă. Cum putea Dumnezeu să-și 
menţină integritatea executând pedeapsa 
pentru prima cădere gi totuşi să ofere fiecăruia 
o noua viata printr-un alt timp de probă? 
Dumnezeu a rezolvat această dilemă încurcată 
într-un mod atât de simplu, că suntem uimiti. 
El îi va lăsa pe oameni să-și trăiască timpul 
limitat al vieții lor, apoi să moară, indiferent 
dacă au făcut bine sau rau. Acea primă moarte 
ar fi consecința căderii lui Adam la primul 
test. Apoi, va lăsa ca toți oamenii să fie inviati 
din prima moarte, în care au căzut nu datorită 
propriei lor greşeli, şi să stea înaintea lui 
Dumnezeu ca să răspundă pentru păcatele lor 
personale, de care sunt răspunzători. Atunci 
destinul lor va fi hotărât pe baza celui de-al 
doilea timp de probă (de la naştere la prima 
moarte) şi pe baza felului în care-au îndeplinit 
condițiile mântuirii prin Hristos. 

Dacă ei sunt găsiți vinovaţi de cădere 
personală la al doilea test, vor suferi aceeaşi 
pedeapsă pe care a primit-o Adam - moartea. 
In acest caz însă nu va mai exista un alt timp 
de probă, iar moartea lor va fi moartea a doua 
- nimicire finală si veşnică. 

Acum putem înțelege mai bine cuvintele 
lui Pavel: „Si după cum toți mor in Adam, tot 

aşa, toți vor învia in Hristos.” 1 Corinteni 
15:22. Planul de mântuire implică o înviere a 
tuturor oamenilor din prima moarte, aşa încât 
să poată fi plasați dincolo de efectele păcatului 
lui Adam. Acest lucru este necesar ca ei să 
poată fi judecaţi pe baza acţiunilor şi alegerilor 
personale. Adam a murit pentru că a mâncat 
din fructul pomului oprit, nu pentru ce a făcut 
el după aceea. Dar dacă la judecată Adam va 
fi găsit că merită moartea a doua, aceasta nu 
va fi din cauză că a mâncat din acel fruct, ci 
din cauza păcatelor comise după acea 
experienţă - păcate care nu au fost mărturisite 
şi iertate. 

Unii s-ar putea să-L acuze pe Dumnezeu 
că este arbitrar şi crud, pentru că-i aduce pe 
cei răi din nou la viață numai ca să-i distrugă 
în lacul de foc. De ce nu-i lasă ca să rămână 
sub puterea primei morti? Acest lucru nu ar 
îndeplini condiţiile cerute de al doilea timp de 
probă. Moartea întâi nu este pedeapsa pentru 
păcat pentru nici unul din urmaşii lui Adam. 
Dreptatea cere ca fiecare individ să dea 
socoteală numai pentru îndeplinirea condițiilor 
propriei sale mântuiri. Fără o înviere, nu se 
poate face o asemenea judecată şi nu poate fi 
dată o răsplată dreaptă. Aceasta nu este o 


MARELE PRET AL CRUCI 13 


acțiune nesăbuită din partea lui Dumnezeu, ci 
o împlinire a standardelor justiției divine. 


Al doilea Adam îndeplineşte testul 


Cu acea înțelegere despre prima şi a doua 
moarte, suntem pregătiţi să examinăm rolurile 
primului şi celui de-al doilea Adam. După cum 
întreaga omenire a fost reprezentată de Adam 
în grădina Eden, exact la fel fiecare om va fi 
reprezentat de Isus, cel de-al doilea Adam. 
„Astfel dar, după cum printr-o singură greşeală 
a venit o osändä care a lovit pe toți oamenii, 
tot aşa, printr-o singură hotărâre de iertare a 
venit pentru toți oamenii o hotărâre de 
neprihänire care dă viața. Căci, după cum prin 
neascultarea unui singur om, cei multi au fost 
făcuți păcătoşi, tot asa, prin ascultarea unui 
singur om, cei multi vor fi făcuţi neprihaniti.” 
Romani 5:18, 19. 

După cum am văzut, ceea ce s-a întâmplat 
cu primul Adam i-a afectat pe toți cei pe 
care-i reprezenta. Pavel ne spune că expe- 
rienta celui de-al doilea Adam îi va afecta pe 
toţi oamenii in mod direct. Isus, Creatorul, a 
fost incorporat în omenire şi a stat înaintea 
lui Dumnezeu ca şi când El era fiecare om. 
De aceea Pavel a scris: „Am fost răstignit 

impreunä cu Hristos.” Galateni 2:20. „Noi 
deci, prin botezul in moartea Lui am fost 
îngropați împreună cu El.” Romani 6:4. După 
cum Hristos a înviat din morți... tot aşa şi 
noi să trăim o viață nouă.” Romani 6:4. Viața 
omului este profund asociată cu evenimentele 
vieţii lui Hristos. 

Deoarece Isus a venit să răscumpere 
căderea primului Adam, trebuia s-o facă în 
aceeaşi natură pe care o avea omenirea când 
S-a născut El. „Prin urmare, a trebuit să Se 
asemene fraților Săi în toatre lucrurile.” Evrei 
2:17. Dacă ar fi avut vreun avantaj 
supranatural fata de fraţii Săi în ceea ce 
priveşte biruirea păcatului, Isus ar fi dat sprijin 
acuzatiei aduse de Satana. Dumnezeu fusese 
acuzat că cerea o ascultare nerezonabilă şi 
chiar imposibilă. Hristos a venit ca să 
dovedească netemeinicia acuzatiei false a 
diavolului, prin indeplinirea cerintelor lui 
Dumnezeu in aceeași natură omenească pe 
care orice om o poate obține prin credința în 
Tatăl. 

Biruinta desăvârşită a lui Hristos asupra 
păcatului si a morții este ceea ce asigură 
temelia mântuirii. Toți descendenții lui Adam 
se află sub influența slăbiciunii $i căderii lui, 

ceea ce face imposibil ca vreunul din ei să 
poată asculta Legea. În acea familie muribundă 
şi condamnată a lui Adam, ei erau sortiti luptei 
constante si înfrângerii. Biruinfa celui de-al 
doilea Adam a deschis o uşă de scăpare pentru 
familia primului Adam. 


Schimbarea familiilor 


Primul Adam a transmis rezultatele 
experienței lui päcätoase prin naştere fizică - 
slăbiciune, păcat şi moarte. Al doilea Adam a 
transmis rezultatele experienței Lui fără păcat, 
prin naştere spirituală - împărtăşirea de natură 
divină, biruința şi viața veşnică. Toate efectele 
căderii primului Adam sunt contracarate 
complet de al doilea Adam. Vă rog să nu 
pierdeţi din vedere faptul că cineva poate să 
facă parte din noua familie numai prin naştere 
spirituală. Prin credința în Hristos are loc o 
creație nouă, care îl ridică pe om din starea 
fără speranță, carnală a familiei lui Adam. 
„Căci dacă este cineva în Hristos, este o 
făptură noua. Cele vechi s-au dus: iată că toate 
lucrurile s-au făcut noi.” 2 Corinteni 5:17. 

Schimbarea familiei constituie una din cele 
mai puțin înțelese binecuvântări ale experienţei 
creştine. Ea nu este o tranzacție teoretică sau 

misticä färä rezultate practice. Dupä cum 
transformarea naturii firesti este dramatic de 
reală, la fel privilegiile noii familii sunt, de 
asemenea, reale. Unul din lucrurile cele mai 
greu de acceptat de către un creştin nou- 
näscut este schimbarea totalä a pozitiei, a 
autorității, a posesiunii in familia cea nouă. El 
este acum potrivit pentru toate bogăţiile şi 
avantajele copiilor lui Dumnezeu. 

În această relație spirituală nouă sunt 
incluse fägäduinte incredibile. „Însuşi Duhul 
adevereşte împreună cu duhul nostru că 
suntem copii ai iui Dumnezeu. Şi, dacă suntem 
copii, suntem şi moştenitori: moştenitori ai 
lui Dumnezeu şi împreună moştenitori cu 
Hristos.” Romani 8:16, 17. Este uşor de 
înţeles de ce mintea omenească ezită în fata 
acestui concept. Noi avem tendința să 
cercetăm cu atenție în căutarea lucrurilor 
ascunse şi a sensurilor secrete în versete ca 
acestea. Un împreună moştenitor este unul 
care are drepturi egale la toată averea familiei. 
Ne întrebăm cum este posibil să devenim 
deodată moştenitori ai unei bogății nelimitate. 
De la sărăcie lucie, acum detinem dreptul la 
Univers! Posesiunile lui Dumnezeu includ 
galaxii şi insule ale Universului în spațiu. Prin 

credinţă, încercăm să prindem realitatea: Isus 
şi cu mine avem drepturi egale la bogăţiile 
spirituale ale Tatălui. Tot ceea ce primeşte El, 
primim si noi. Pavel descrie resursele 
nemărginite ale vieții pline de Duhul Sfânt în 
cuvintele următoare: „Ca să ajungeţi plini de 
toată plinătatea lui Dumnezeu.” Efeseni 3:19. 
Cine poate să cuprindă cu înțelegerea 
asemenea limbaj? Dumnezeul cel mare şi 
iubitor care ne-a făcut şi care L-a dat pe 
singurul Lui Fiu să moară pentru noi, vrea 
acum să avem tot ceea ce are Fiul Său şi tot 
ceea ce are El! 

Împreună cu averile uluitoare ale unui 
Împărat, mostenim, de asemenea, numele de 
familie şi asemănarea cu familia. Chiar 
începem să arătăm ca noul nostru Tată şi ca 
Fratele mai mare. „Si v-aţi îmbrăcat cu omul 
cel nou, care se înnoieşte spre cunoştinţă după 
chipul Celui ce l-a făcut.” Coloseni 3:10. La 
început, Adam a fost făcut după chipul lui 
Dumnezeu şi era numit „fu al lui Dumnezeu.” 
În Genesa citim: „In ziua când a făcut 
Dumnezeu pe om, l-a făcut după asemănarea 
lui Dumnezeu... La vârsta de o sută treizeci 
de ani Adam a născut un fiu după chipul şi 
asemănarea lui.” Geneza 5:1-3. 

Cum e tatăl, și fiul. Adam semăna cu 
Dumnezeu, dar asemănarea a fost pierdută 
prin păcat. Aşa că fiul lui Adam nu arăta ca 
Dumnezeu, ci ca Adam. După nașterea din 
nou, omul începe să-și piardă trăsăturile 
adamice si să semene cu cel care l-a creat - 
Isus. Este această asemănare reală sau 
închipuită? Dumnezeu creează doar o iluzie 
ca să facă să pară că omul este restabilit după 
chipul divin sau ia măsuri puternice ca 
schimbarea să aibă loc? Există o dezbatere 
teologică pe tema: Este neprihănirea lui Hristos 
doar atribuită omului sau îi este, cu adevărat, 
şi împărtășită? Cei care cred că omul este 
doar socotit neprihănit, nu cred că el poate, 
cu adevărat, să biruiască păcatul şi să trăiască 
o viata sfântă, chiar în Hristos. Cuvintele lui 
Pavel însă sunt clare: „Prin ascultarea unui 
singur om, cei multi vor fi făcuți neprihaniti.” 
Romani 5:19. 

Împreună cu asemănarea cu familia, 
această naştere din nou spirituală aduce 
eliberarea de moartea a doua care era 
inevitabilă sub natura lui Adam. Hristos nu a 
schimbat pedeapsa cu prima moarte pentru 
căderea lui Adam la primul timp de probă, 
dar a abolit moartea a doua pentru toți cei 

care fl acceptă pe El in al doilea timp de probă. 
Acest lucru a fost făcut posibil numai pentru 
că El S-a supus să sufere pedeapsa 
îngrozitoare a morții a doua în locul omului. 
El a devenit păcat pentru noi şi a acceptat de 
bunăvoie pedeapsa cerută de păcat. Pe cruce, 
fără nici o rază de speranță de la Tatăl, Isus a 
fost învăluit în întunericul miliardelor de suflete 
pierdute. El a gustat moartea pentru fiecare 
om. Evrei 2:9. 


Încercarea de foc a lui Avraam 


A fost uşor pentru Isus să aibă o astfel 
de experiență? A fost uşor pentru Tatăl să Se 
retragă de la Fiul Său preaiubit şi să-L trateze 
ca şi când ar fi fost vinovat de blasfemia şi 
crima cea mai atroce? Un singur om din 
această lume a înțeles putin suferința intensă 
a Tatălui şi a Fiului în situația aceea. Acel om, 
Avraam, a oferit, de asemenea, pe fiul său şi 
a devenit primul om care s-a împărtășit de 
agonia crucii. 

Pavel a scris că „Scriptura, de asemenea, 
fiindcă prevedea că Dumnezeu va socoti 
neprihănite pe neamuri, prin credință, a vestit 
mai dinainte lui Avraam această veste bună.” 

Galateni 3:8. Isus a recunoscut că Avraam 

avea descoperiri speciale cu privire la ispășire. 
El a zis: „Tatăl vostru Avraam a săltat de 
bucurie că are să vadă ziua Mea; a văzut-o şi 
s-a bucurat.” loan 8:56. 
Ca să înțelegem felul în care acest patriarh 

al Vechiului Testament a avut o asemenea 
pătrundere profetică în lucrarea lui Mesia, 
trebuie să mergem înapoi la experienţa lui pe 
muntele Moria. Deoarece iniţial el eşuase să 
creadă că Dumnezeu putea să-i dea un fiu 
din uterul sterp al Sarei, Avraam a fost supus 
unui alt test privitor la viață din moarte. 
Dumnezeu i-a spus să-l ucidă pe singurul său 
fiu, Isaac, pe un altar. Raportul acelei călătorii 

singuratice către muntele Moria este una din 
povestirile cele mai mişcătoare din Cuvântul 

sfânt. 

Avraam nu avea nici o îndoială despre 
seriozitatea poruncii. El era un prieten al lui 
Dumnezeu si învățase să-I recunoască glasul. 
Avraam nu putea să înțeleagă în nici un fel 
motivul pentru această poruncă ciudată. 
Fägäduinta că Isaac era sămânța prin care 
avea să vină Mesia fusese confirmatä de 
repetate ori. Acum i se cerea să ia viața acelui 
copil al bätränetilor lui prin care lumea trebuia 
să fie binecuvântată şi mäntuitä, Cum avea 

să vină Mântuitorul prin Isaac, dacă el era 
junghiat pe altar? 

Până când tatăl şi fiul au ajuns la poalele 
muntelui, credința lui Avraam a cerut cu 
hotărâre puterea de înviere a lui Dumnezeu. 
El le-a spus servitorilor: „Eu şi băiatul ne vom 
duce acolo să ne închinăm şi apoi ne vom 
întoarce la voi.” De data aceasta nu mai exista 
clătinare plină de slăbiciune cu privire la 
imposibilitatea aparentă a fägäduintei. Nu 
avusese loc nici o înviere din morti, dar 
Avraam credea că Dumnezeu Îşi va împlini 
făgăduinţa cu privire la sămânța lui Isaac. 

Când Avraam a ridicat cuțitul deasupra 
fiului său supus, el întâmpina testul cel mai 
sever la care a fost supusă vreodată o ființă 
omenească. Ar fi fost destul de groaznic să 
ia viata fiului său, dar cu o lovitură de cuțit el 
era aproape să distrugă singura speranță de 
mântuire pentru el însuși şi pentru orice 
persoană care avea să se nască. Cu excepţia 
lui Isus, nimeni nu avea să tind vreodată 
destinul omenirii în mâna lui, aşa cum a făcut-o 
Avraam în clipa aceea. Acesta era mai mult 
decât testul iubirii părinteşti. Omorându-l pe 

Isaac, Avraam avea să lipsească lumea de un 
Mântuitor. Cutitul era, de asemenea, la gâtul 

lui. Cuvântul statornic al lui Dumnezeu l-a 
asigurat că Mesia nu putea fi născut fără Isaac. 
incepeti să pätrundefi în chinul de foc al 
testului lui Avraam? Nu-i de mirare cä Isusa 
vorbit despre Avraam ca fiind in stare să vadă 
ziua Lui. 

Deşi mâna i-a fost oprită şi Dumnezeu a 
prevăzut o altă jertfă, Avraam şi-a oferit, cu 
adevărat, fiul în ziua aceea. El a trăit toată 
durerea, zdrobirea de inimă şi groaza care 
Insofesc moartea singurului copil. El şi-a 
reținut puterea de a-i salva viata fiului său şi 
nu s-a folosit de ea. Dumnezeu a intervenit 
numai după ce a fost arătat pe deplin că 
Avraam nu ar ezita să-l ofere pe Isaac. 
Mulţumim lui Dumnezeu pentru credința lui 
Avraam ŞI pentru credința egală si supunerea 
preaiubitului său fiu. Nimeni nu poate să nu 
înțeleagă impactul acelei întâmplări umane 
foarte mişcătoare. Ea aduce iubirea şi 
sacrificiul ispägirii in limitele înțelegerii fiecărui 
copil al lui Adam. Putem pricepe acum puțin 
mai bine felul în care Tatăl şi singurul Său 
Fiu au suferit la cruce. Preţul mântuirii noastre 
devine mai clar. 

Felul în care crucea asigură iertare 


Acum trebuie să ne gândim la un alt as- 
pect al acestei drame cereşti, care va dezvălui 
j mai mult iubirea şi sacrificiul lui Dumnezeu. 
n ce fel, moartea unui singur om, al doilea 
Adam, asigură iertare pentru toți cei care au 
păcătuit? Biblia spune: „Fără vărsare de sânge 
nu este iertare” (de păcate). Evrei 9:22. 
Întrebarea este: În ce fel moartea lui Hristos 
face posibilă iertarea păcatelor de către El? 
Aceasta ne aduce la esența a tot ce am învățat 
până aici. Pentru ca Isus să obțină puterea de 
iertare, era necesar să sufere moartea a doua. 

Grăuntele iertării este înrădăcinat într-un 
act de substituire. Oricine iartă o persoană 
trebuie să se pună în locul persoanei respec- 
tive şi să fie gata să sufere consecințele răului 
făcut. De exemplu, dacă eu iert datoria cuiva 
trebuie să fiu pregătit să sufăr pierderea 
sumei. Dacă iert o lovitură, trebuie să fiu 
binevoitor să sufăr durerea loviturii, fără să 
cer ca cel care mi-a dat-o să fie pedepsit. 

Dreptatea cere ca fiecare vinovat să fie 
pedepsit proporțional cu ceea ce a făcut: ochi 
pentru ochi şi dinte pentru dinte. Cel care dă 

o lovitură trebuie să sufere la rândul lui o 
lovitură egală. Iertarea însă îl eliberează pe 

contravenient de primirea a ceea ce merită 
din punct de vedere legal. Cel care iartă, 
acceptă el însuși consecințele pentru ca cel 
vinovat să plece liber, fără pedeapsă. În felul 
acesta există, în mod clar, o înlocuire a 
vinovatului cu cel nevinovat, în orice act de 
iertare. 

Ca un alt exemplu, să ne imaginăm că un 
om care a fost ucis l-ar putea ierta, de dincolo 
de mormânt, pe ucigașul său. În realitate, el 
ar consimti la propria-i moarte, ca ucigașul 
să nu fie pedepsit. Acceptând rezultatele răului 
făcut lui, el lasă ca propria-i moarte să satisfacă 
pedeapsa ce ar fi dată, în mod legal, ucigașului. 

Această ilustrație ne aduce foarte aproape 
de miezul ispăşirii. Aici avem de a face cu 
reajustarea unei relații distonante. Aceasta este 
ispăşirea în realitate. Întotdeauna sunt impli- 
cate două părți: cel căruia i s-a greșit şi cel 
greşit. In acest caz, Dumnezeu este cel căruia 
I s-a greşit, iar omul este cel care a päcätuit 
împotriva Lui. Dreptatea cere o ispäsire 
adecvată a păcatului. Numai două căi sunt 
posibile: sau justiția pretinde pedeapsa 
prescrisă sau trebuie să existe iertare din 
partea celui păgubit. Dacă este oferită iertare, 
cel care iartă va trebui să accepte consecinţele 

păcatului şi să le sufere în locul păcătosului. 
Pedeapsa păcatului este moartea. Aşadar, 
pentru a oferi iertare păcătosului, Isus trebuie 
să fie gata să poarte în propriul trup aceeaşi 
pedeapsă pe care ar pretinde-o de la păcătos 
legea care a fost călcată. : 
Pedeapsa pentru päcat nu este prima 
moarte, ci moartea a doua. De aceea agonia 
lungă a lui Isus pe cruce a fost cu totul diferită 
de orice alt fel de moarte. Mii de criminali au 
fost rastigniti în acelaşi fel fizic în care Hristos 
a fost prins în cuie pe cruce, dar ei au suferit 
numai durerea trupească a primei morti. El a 
avut experiența condamnării teribile şi a 
despărțirii de Dumnezeu pe care le va simţi 
cel mai rău dintre păcătoşi, în lacul de foc. 
Natura Lui sensibilă a fost traumatizată de 
faptul că lua parte, prin înlocuire, la vina 
violurilor respingătoare, a crimelor şi 
atrocităților. El a devenit păcat pentru a lăsa 
mânia deplină a Legii să cadă asupra Lui în 
acelaşi fel în care ar cădea asupra celui pierdut. 
Nu putem explica pe nici o altă cale chinul 
sufletesc ce L-a înconjurat pe Mântuitorul 
nostru în ceasurile de la încheierea vieții Sale. 
Din grădina Ghetsemani, Isus a purtat în inima 
Lui, care se zdrobea, păcatele omenirii. Nicio 

rază de lumină nu a fost permisă ca să 
penetreze pătura de înstrăinare totală de Tatăl 
Lui din cer. Pentru a lua locul păcătoşilor 
vinovați şi pentru a asigura iertare, nu putea 
fi nici o deosebire între pedeapsa lor şi 
pedeapsa Lui. 

Nimeni să nu prezinte sugestia că Tatăl 
nu a suferit în mod egal cu Fiul Său. 
Răbdarea divină a lui Dumnezeu în îngăduirea 
oamenilor răi să-l tortureze Fiul până la moarte 
este dovada fundamentală că El ne iubeşte 
cu aceeași iubire cu care L-a iubit pe Isus. 
Alegerea cu care a fost confruntat El era foarte 
simplă. Putca s4-$i crute Fiul sau putea să ne 
crufe pe noi. Nu exista altă alegere. Legea 
care era desăvârşită şi sfântă a fost călcată. 
Ea reflecta caracterul Lui si nu putea fi 
schimbată sau distrusă. Pedeapsa trebuia 
plătită. Tatăl îi iubea pe cei care I-au călcat 
Legea, dar Il iubea şi pe Fiul Lui. 

Priviţi din nou la scena din jurul acelei cruci. 
Dumnezeu privea la oamenii aceia răi când ÎI 
scuipau pe Isus şi Îl loveau cu pumnul peste 
faţă. Ei nu erau vrednici să-i atingă măcar 
tivul hainei, dar ÎI maltratau de moarte. El tinea 
in mâna Sa puterea de a-i lovi pe acei omuleti 
şi a le termina existența. El putea să-L salveze 

pe Fiul Lui de la batjocuri şi lovituri crude, 
dar dacă ar fi intervenit, nici o ființă umană 
n-ar mai fi trăit din nou. Adam, Avraam, Iosif, 
Daniel şi oricare alt copil al lui Adam ar fi 
fost pierduţi pentru veșnicie. Învierea lor 
depindea în întregime de moartea şi învierea 
Fiului Sau preaiubit. În atotstiinta Lui, 
Dumnezeu trebuie sä-$i fi amintit fiecare fata 
şi nume in parte, chiar si a celor ce nu fuseseră 
încă născuți. 

În clipa aceea, Dumnezeu S-a gândit la 
tine şi la mine. Deşi El a văzut toate căderile 
noastre nenorocite totuși voia să fim cu El 
pentru veșnicie. El ştia că marea majoritate 
nu avea să accepte oferta vieții veşnice 
împreună cu El, chiar dacă aceasta ar fi 
asigurată cu un pret atât de înfricoşător. El 
stia, de asemenea, cä putini aveau sä-L 
iubească si să primească cu bucurie moartea 
înlocuitoare a Fiului Său în favoarea lor. Așa 
că Dumnezeu Şi-a întors fața de la Fiul Lui şi 
a îngăduit să fie zdrobit de moarte sub 
greutatea păcatelor pe care nu El le-a comis. 
Până şi soarele şi-a ascuns fata de la scena 
îngrozitoare, iar pământul s-a cutremurat în 
semn de protest. Isus a strigat „S-a sfârşit!” 
şi Şi-a dat viata. loan 19:30. 

A fost prea mare prețul? 


Preţul răscumpărării a fost plătit. A fost 
prea mare? Pentru multe milioane de oameni 
el a fost o investiție zadarnică, un sacrificiu 
irosit. Aceştia ar evalua întreaga afacere în 
mod superficial şi ar refuza-o. Dar ce vei face 
tu? Eşti gata să răspunzi investiţiei pe care El 
a fäcut-o pentru mäntuirca ta, acum cand 
înţelegi mai clar cât a costat aceasta? 

Până acum ne-am concentrat asupra sferei 
întinse a ispägirii - cum a luat măsuri pentru 
fiecare bărbat, femeie şi copil care crezuse 
vreodată. Această descoperire nu ar trebui să 
întunece aspectul personal grozav a ceea ce a 
făcut El. Calitatea acelei iubiri care L-a dus 
pe Isus la moartea Sa pe cruce a fost astfel 
încât El ar fi făcut acelaşi sacrificiu chiar 
pentru un singur suflet. Trebuie să-mi 
reamintesc în fiecare zi că Dumnezeu nu 
numai că a iubit atât de mult lumea, dar El 
m-a iubit atât de mult pe mine încât a dat pe 
fiul Său. Geniul întregului plan de mântuire 
gravita in jurul aplicării morții Sale 1: 
individuale. și on Re 

Iubirea lui Hristos pentru oameni este 
dramatizatä de repetate ori în Biblie. O vedem 
în întrevederile Sale consumatoare de timp 

cu o singură persoană. Unele din cele mai 
semnificative discursuri spirituale ale Lui erau 
ţinute în fata unei singure persoane. De 
asemenea, vedem iubirea Lui în călătoria 
periculoasă ce a făcut-o pe mare pentru a-l 
elibera pe demonizatul din Gadara. I-a luat 
două zile din timpul Sau prețios să traverseze 
acea apă furtunoasă gi să Se întoarcă. Numai 
un om a fost contactat în timpul acelei 
excursii neplăcute, dar mai târziu acel om a 
întors la Mântuitorul întreaga regiune. 

Trebuie să-L privim pe Isus în raporturile 
Sale cu Nicodim, leprosul, femeia desfrânată 
si dispretuitul vameş înainte de a putea 
intelege valoarea unui singur suflet. El a 
petrecut timp cu oamenii, indiferent de pozitia 
sau averea lor. Femeia din Samaria era doar 
o altă „figură” a unei comunități fără ruşine 
când Hristos a folosit ocazia de a o angaja 
într-o conversație care i-a schimbat radical 
viata. 

Fara indoialä cä Isus privea fiecare 
persoanä ca pe un candidat la viata veşnică. 
Altfel, cum putem explica asocierea Lui cu 
Simon, Zacheu şi Maria Magdalena? El vedea 
în fiecare suflet potențialul glorios de a 
reflecta propriul Său caracter sfânt atât pentru 

acum cât şi pentru veşnicie. Vedea acolo 
motivul pentru întruparea Sa. Fiecare suflet 
era acela pe care a venit să-l mântuiască. 
Acelea erau fețele care Îi veneau în minte când 
era agăţat pe cruce, întărindu-L să soarbă până 
la fund paharul suferințelor Lui. 

„ Una din afirmațiile cele mai uimitoare din 
Biblie, cu privire la ispăşire, se află în Evrei 
12:2: „Să ne uităm țintă la Căpetenia şi 
Desăvârșirea credinței noastre, adică la Isus, 
care, pentru bucuria care-I era pusă înainte, a 
suferit crucea, a disprețuit ruşinea si şade la 
dreapta scaunului de domnie a lui Dumnezeu.” 

Cum putea acea experiență teribilă pe 
cruce să aibă vreo bucurie legată de ea? 
Suntem asigurati că vreun motiv de bucurie 
L-a întărit pentru ruşinea şi umilința răstignirii? 
Care era „bucuria care-l era pusă înainte”? 
Aici se află secretul lepădării Lui de Sine. Ela 
făcut-o în tăria bucuriei anticipate de a 
deschide larg porţile Paradisului pentru a ne 
primi în Împărăția Sa fără sfârşit. Iubirea 
pentru noi şi dorința de a fi cu noi pentru 
veșnicie L-au făcut să îndure ceea ce era de 
neindurat. Iată o asigurare pozitivă a faptului 
că El se gândea la tine si la mine când indura 
cruzimile violente ale crucii 

Este vrednic vreun suflet de un asemenea 
pret infinit? În lumina vesniciei, răspunsul este: 
Da. Gândiţi-vă la faptul uimitor că un suflet 
mântuit va trăi mai mult decât suma vârstei 
populației totale a pământului. În cele din 
urmă, în veșnicie, viata unei singure persoane 
va depăşi de un milion de ori viețile tuturor 
locuitorilor pământului la un loc. În acest sens, 
o persoană mântuită reprezintă viață mai 
lungă, împliniri depline şi mai multe realizări 
decât toți oamenii pierduţi la un loc. Isus 
trebuie să fi recunoscut acest adevăr de 
fiecare dată când privea la fața vreunui 
bărbat, a vreunei femei sau a vreunui copil. 
Chiar şi în cea mai decăzută ființă umană El 
vedea o viață ce putea comemora iubirea Lui 
timp mai îndelungat decât se putea măsura. 
Cu aceste imagini ale costului real al 
Calvarului, cum ar putea cineva să evalueze 
superficial misiunea Lui pe planeta pământ? 
Tu poți fi acel suflet care va purta o mărturie 
veşnică despre iubirea şi harul Mantnitorului 
nostru. Niciodată nu fusese asigurat atât de 
mult în schimbul a atât de puţin. Printr-un 
singur pas al credinței putem schimba 
drepturile de naştere (de moarte) ale primului 
Adam cu bogățiile de nepătruns ale celui 

de-al doilea Adam. Într-o clipă de predare şi 
acceptare începem să fim pärtasi la viata pe 
care Ela meritat-o, pentru că a fost binevoitor 
să poarte vina, condamnarea şi moartea pe 
care le-am meritat noi. Ce schimb! El va fi 
tema inepuizabilă a studiului nostru pentru 
veşnicie. O dată cu trecerea timpului, vom 
continua să dobândim cunoştinţe noi şi 
emotionante cu privire la natura iubirii şi jertfei 
Lui ispăşitoare. „Cum vom scăpa noi, dacă 
stăm nepăsători față de o mântuire aşa de 
mare”? Evrei 2:3. Aşa de mare? Foarte mare! 
Nu există răspuns la această întrebare pentru 
că nu există scăpare Acceptă acum acea 
mântuire care costă atât de mult ca să o ai 
asigurată. Nu o mai neglija nici o clipă. 


Tiparit la C.N.L. „Coresi“ S.A. 


Colecţia de predici 
1, Armaghedon 
2. Poate alege un om salvat să fie pierdut? 
3. Înlătură harul lui Dumnezeu Legea? 
4. Ochi închişi şi urechi astupate 
5. Cum a căzut evoluţia la testul de ştiinţă 
6. Este mai uşor să fii mântuit sau să fii pierdut? 
7. Pâlpâirea omului sau flacăra lui Dumnezeu? 
8. Satana în lanţuri 
9. Contrafacerea confuză a lui Satana 
10. Spirite din alte lumi 
11. Hoti în biserică 
12. De ce a zis Dumnezeu ,,Adu-ti aminte” 
13. De ce a căzut vechiul legământ 
14. Marele pret al Crucii 
15. Focul iadului 
16. Este posibil să trăieşti fără a päcätui? 
17. Sânge în spatele cortinei 
18. Spirite ale morţilor 
19. Pârâul uscat 
20. Moartea în bucătărie 
21. În căutarea bisericii adevărate 
22. A fi ispitit - este acesta un păcat? 
23. Este duminica sacră cu adevărat? 
24. Cerul... este ceva real? 
25. Întâlnire în spațiu 
26. Răpirea secretă 
27. Punct fără întoarcere 
28. Omul bogat si Lazăr 


